|  |  |
| --- | --- |
| ΕΛΛΗΝΙΚΗ ΔΗΜΟΚΡΑΤΙΑ |  |
| ΤΟΕΒ ΜΠΟΪΔΑ-ΜΑΥΡΗΣ | Θεσπρωτικό 11-11-2014 |
| ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ | Αρ. Πρωτ.: |
| Ταχ. Κώδ..: 48300 – Θεσπρωτικό |  |
| Τηλέφ.: 26830-31.419 |  |

Π Ρ Ο Σ:

την Περιφέρεια Ηπείρου

Δ/νση Τεχνικών Έργων

υπόψη κ. Μαντσίλα

Πλατεία Πύρρου 1

Διοικητήριο, 452 21 – Ιωάννινα

ΘΕΜΑ: Αποκατάσταση ζημιών από θεομηνία ύψους 35.000,00 ευρώ.

Ο ΤΟΕΒ Μπόϊδα-Μαυρής, είναι ο Οργανισμός που λειτουργεί το εγ­γειοβελτιωτικό έργο της Μπόϊδα-Μαυρής, βοηθώντας σημαντικότατα στην οικονομική ανάπτυξη της ευρύτερης περιοχής που είναι καθαρά γε­ωργοκτηνοτροφική. Η αρδεύσιμη έκταση του Οργανισμού αυτού ανέρχε­ται στις 20.154,670 στρέμματα. Βρίσκεται στο εσωτερικό της Ηπείρου σε μια φτωχή περιοχή και γεωγραφικά απομακρυσμένη από τα μεγάλα αστικά κέντρα. Ανήκει στην Περιφερειακή Ενότητα Πρέβεζας, στον Δήμο Ζηρού.

Ο Οργανισμός μας είναι Νομικό Πρόσωπο Ιδιωτικού Δικαίου, εκτε­λεί κοινωφελείς ή άλλους δημόσιους σκοπούς και ανήκει στον δημόσιο τομέα (Νόμος 1892/1990 [ΦΕΚ 101 / 31-7-1990, άρθρο 51, παράγρ. 1, εδάφιο 3] «Επαναοριοθέτηση του δημόσιου τομέα», όπως συμπληρώ­θηκε με τον νόμο 1943/1991 [ΦΕΚ 50/11-4-1991, άρθρο 4, πα­ράγρ. 6].

Για να ανταπεξέλθει στα έξοδά του έχει επιβάλλει τέλη ύψους 30,00 ευρώ ανά στρέμμα, πολύ υψηλά για το κόστος της παραγωγής. Παρόλα αυτά παρουσιάζονται κατά καιρούς βλάβες που είναι εκτός προϋπολογι­σμού, το βάρος των οποίων δεν μπορεί να σηκώσει ο Οργανισμός μας.

Μια τέτοια βλάβη προκλήθηκε στις 22 Νοεμβρίου 2014, όταν μετά από πτώση κεραυνού κάηκε η Μέση Τάση του αντλιοστασίου Α3-Α4 (Πριάλας).

Επειδή είμαστε στη χειμερινή περίοδο και το αντλιοστάσιο αυτό δεν έχει ρεύμα, είναι εκτεθειμένο σε κλοπές και στα νερά από τις πλημμύρες του παρακείμενου χειμάρρου «Κόκκινος». Για το ίδιο θέμα, και στο πα­ρελθόν είχαν προκληθεί πλημμύρες στο παραπάνω αντλιοστάσιο με ζη­μιά ύψους 60.000, 00 ευρώ τουλάχιστον.

Επίσης με την ζημιά αυτή, ούτε και την ερχόμενη αρδευτική περίοδο θα μπορέσουμε να ξεκινήσουμε την άρδευση του Οργανισμού μας αφού δεν υπάρχουν τα χρήματα γι’ αυτή με όλες τις συνέπειες της μη άρδευσης του έργου μας.

Για να αποφύγουμε όλες αυτές τις πιθανές ζημιές είναι ανάγκη να υπάρξει άμεσα και επείγουσα αποκατάσταση της βλάβης του.

Ο Οργανισμός μας αδυνατεί να αντεπεξέλθει στο κόστος αυτό και γι’ αυτό ζητούμε την βοήθειά σας άμεσα.

Για το ίδιο θέμα απευθυνθήκαμε και στον Δήμο Ζηρού, αλλά ο Δή­μος δεν μπορεί να μας βοηθήσει οικονομικά.

Επειδή γνωρίζουμε ότι και στο παρελθόν σταθήκατε αρωγός σε πα­ρόμοιες ζημιές στην Ήπειρο, σε άλλους ΤΟΕΒ, και γνωρίζουμε για την ευαισθησία σας που δείξατε σε θέματα Αγροτικής Ανάπτυξης,

γι’ αυτό ελπίζουμε να βοηθήσετε κι εμάς, αφού δεν μπορούμε να αποκαταστήσουμε την ζημιά αφενός, και από το άλλο μέρος κινδυνεύ­ουμε να χάσουμε όλο το αντλιοστάσιο αφετέρου και να έχουμε πολύ με­γαλύτερες ζημιές.

Γι’ αυτό παρακαλούμε με την διαδικασία του επείγοντος να ενεργή­σετε για την αποκατάστασή του.

Ο

Πρόεδρος του ΤΟΕΒ

Αναστάσιος Μαλέσκος

ΕΛΛΗΝΙΚΗ ΔΗΜΟΚΡΑΤΙΑ

# ΤΟΕΒ ΜΠΟΪΔΑ-ΜΑΥΡΗΣ

ΕΔΡΑ: ΘΕΣΠΡΩΤΙΚΟ ΠΡΕΒΕΖΑΣ

Αριθμός 12 έτους 2014 πράξης συνεδρίασης

του Διοικητικού Συμβουλίου του ΤΟΕΒ Μπόϊδα-Μαυρής.

Στο Θεσπρωτικό σήμερα την 9η Δεκεμβρίου 2014, ημέρα Τρίτη, ώρα 11.00΄ π.μ. και στο γραφείο του Οργανισμού μας, συνήλθαν σε έκτακτη συ­νεδρί­αση τα μέλη του Διοικητικού Συμβουλίου του ΤΟΕΒ Μπόϊδα-Μαυ­ρής εκτάκτως, ύστερα από προφορική πρόσκληση του προέ­δρου του ΤΟΕΒ για να συζη­τήσουν και αποφασίσουν στα εξής θέματα:

1. Συμμετοχή του Οργανισμού μας στην προγραμματική σύμβαση του έργου: «Αποκατάσταση βλαβών αντλιοστασίου Α3-Α4 – Πριάλας (ΤΟΕΒ Μπόϊδα-Μαυρής)» για την συγκρότησή της, από πλευράς του Οργανισμού μας, καθώς και για την κοινή επιτροπή παρακολούθησης και παραλαβής των εργασιών της.
2. Διάφορα.

Παρόντα μέλη στην σημερινή συνεδρίαση είναι:

α) Μαλέσκος Αναστάσιος, πρόεδρος.

β) Κάτσενος Ιωάννης, αντιπρόεδρος.

γ) Βάσσιος Παναγιώτης, γραμματέας.

δ) Πότσιος Χρήστος, ταμίας

ε) Δήμος Ευάγγελος, μέλος.

Η συνεδρίαση βρίσκεται σε απαρτία και ο πρόεδρος κηρύσσει την έναρξή της.

Για το πρώτο θέμα:

Ο πρόεδρος αναφέρει ότι προκειμένου να αποκατασταθούν οι ζημιές στην Μέση Τάση του αντλιοστασίου Α3-Α4 (Πριάλας), ζητήσαμε την συνεργασία της Περιφέρειας Ηπείρου.

Το Διοικητικό Συμβούλιο για το θέμα αυτό Ομόφωνα αποφασίζει:

Δεχόμαστε να συμμετέχουμε στην προγραμματική σύμβαση του έρ­γου: «Αποκατάσταση βλαβών αντλιοστασίου Α3-Α4 – Πριάλας (ΤΟΕΒ Μπόϊδα-Μαυρής)» με τις εξής υποχρεώσεις:

1) Ορίζουμε τον ταμία του Οργανισμού μας κ. Πότσιο Χρήστο του Γεωργίου να υπογράψει, από πλευράς του Οργανισμού μας, την προ­γραμματική σύμβαση του έργου: «Αποκατάσταση βλαβών αντλιοστα­σίου Α3-Α4 – Πριάλας (ΤΟΕΒ Μπόϊδα-Μαυρής)» μεταξύ της Περιφέ­ρειας Ηπείρου και του ΤΟΕΒ Μπόϊδα-Μαυρής προκειμένου να γίνει η συγκρότησή της.

2) Ορίζουμε ως τακτικό μέλος τον ταμία του ΤΟΕΒ κ. Πότσιο Χρή­στο του Γεωργίου και ως αναπληρωματικό του τον διοικητικό σύμβουλο κ. Βάσσιο Παναγιώτη του Κων/νου για:

α) την Κοινή Επιτροπή Παρακολούθησης της προγραμματικής σύμβασης του έργου: «Αποκατάσταση βλαβών αντλιοστασίου Α3-Α4 – Πριάλας (ΤΟΕΒ Μπόϊδα-Μαυρής)» μεταξύ της Περιφέρειας Ηπεί­ρου και του ΤΟΕΒ Μπόϊδα-Μαυρής, και

β) για την παραλαβή του παραπάνω έργου «Αποκατάσταση βλα­βών αντλιοστασίου Α3-Α4 – Πριάλας (ΤΟΕΒ Μπόϊδα-Μαυρής)», από πλευράς του Οργανισμού μας.

Για το δεύτερο θέμα: ……………………………………

Μετά τα παραπάνω και αφού δεν υπάρχει άλλο θέμα για συζήτηση, λύνεται η συνεδρίαση που υπογράφεται ως εξής:

Ο πρόεδρος Τα Μέλη:

Αναστάσιος Μαλέσκος 1. Κάτσενος Ιωάννης. 2. Βάσσιος Παναγιώτης.

3. Πότσιος Χρήστος

4. Δήμος Ευάγγελος

Ακριβές Αντίγραφο

Ο πρόεδρος του ΤΟΕΒ

Αναστάσιος Μαλέσκος